कोकडा कस देह उज्जर, करिया हे मन ।
आनी बानी के बाना, धरय छन-छन ।।
घेरी बेरी बदलय, टेटका कस रंग ।
कोनो नई जांनय इंखर ठंग ।।
हाथ लमाए हस, छुए बर अकास ।
अंतस म छल-कपट सुवारथ सत्यानास ।।
जनता के सुख दुख ले इनला का लेना ।
अपन मतलब के छापत हे छेना ।।
मेंछा ल अंटियावत हे, बांधे हे फेंटा ।
देस के बारी ल चरत हे नेता ।।
आनंद तिवारी ‘पौराणिक’
महासमुंद
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.
awa_Deva kas_Deva bho_Deva hne_Deva hne_Deva mai_Deva hin_Deva hne_Deva hne_Deva hne_Deva bho_Deva bho_Deva bho_Deva hne_Deva